
PONUKOVÝ LIST PODUJATÍ Z ÚSEKU DETSKEJ LITERATÚRY
Pre materské školy a základné školy na školský rok 2026/2027


Programy realizujeme v Liptovskej knižnici na úseku detskej literatúry a mládeže. Sú bezplatné pre deti, ktoré majú platný čitateľský preukaz a pre deti do 6 rokov 1,00 € / 1 dieťa.
Prostredníctvom podujatí a nimi spojeného zážitkového čítania sa snažíme podporovať čitateľskú gramotnosť detí školského veku. Hravou formou rozvíjame u detí kladný vzťah k čítaniu a ku knihám. Objednávky podujatí rezervujte osobne alebo telefonicky minimálne 20 pracovných dní vopred na telefónne číslo 0949198662, email: detske@kniznicagfb.sk 
Vlhová Adriana, Batizová Jana 


PODUJATIA PRE MATERSKÉ ŠKOLY

Anna LLenas
Farebné strašidielko Tematické podujatie ako vyjadríme pocity farbami radosť, smútok, hnev, strach a pokoj... nové!!!
- zážitkové čítanie s pracovnými listami a kreslenie pocitov
Julie Donaldsonová, Axel Scheffer  
Grufalo Zoznámte sa s Grufalom, s najstrašnejším zvieraťom v lese.
Gruffalinka Úspešné pokračovanie príbehov z  lesa ale aj o tom, že niekedy nepočúvať sa neoplatí.
- zážitkové čítanie s pracovnými listami a kreslenie postavičky hlavného hrdinu 
David Mckee
Elmer a dúha  Príbeh o tom, aké dôležité je vedieť sa podeliť so šťastím a radosťou ...
- zážitkové čítanie s pracovnými listami a kreslenie postavičky hlavného hrdinu 
Nicola Kinnearová
Odvážny Zajko Kto to kedy videl, aby sa z bojazlivého domaseda stal odvážny zajko!
- zážitkové čítanie s pracovnými listami a kreslenie postavičky hlavného hrdinu 
Cinders McLeod
Ako sa Zajkovci učili nakupovať Deti nie sú nikdy príliš malé na to, aby ste im vysvetlili základné fakty o fungovaní peňazí! 
- zážitkové čítanie s pracovnými listami 
Vladimír Grigorievič Sutejev
Rozprávky o zvieratkách (Kto povedal mňau, Kohút a farby, Nevďačná mačka)
- zážitkové čítanie spojené s individuálnymi úlohami 
Satoshi Kitamura
Čarodejný klobúk Magické predstavenie kúzelníka zajačika
- zážitkové čítanie spojené s individuálnymi úlohami 








PODUJATIA PRE ŽIAKOV 1. STUPŇA ZŠ


Krista Bendová ..... málokto pripravil deťom také pobavenie ako Krista Bendová v Osmijankovi,
-  vtip a humor v tvorbe autorky
- beseda o živote, tvorivé dielne (stvárnenie rozprávkového hrdinu z farebného papiera) 
- prezentácia a čítanie ukážok z detských kníh (Bola raz jedna trieda, O prváckom mačiatku, Osmijanko, Brumličkove rozprávky ....)
Opice z našej police – literárny kvíz pre žiakov 4. ročníkov
Žuvačkový ježko – zážitkové čítanie a práca s encyklopédiou na tému lesné zvieratká, pracovné listy s individuálnymi úlohami pre žiakov 2.-3. ročníkov
O pažravej ťave - zážitkové čítanie a individuálne úlohy, kde sa žiaci musia orientovať v atlasoch a učia sa vyhľadávať v mapách a glóbusoch pre žiakov 3.-4. ročníkov
O sedemhlavej žirafe - príbeh hravou formou pre deti otvára témy sebahodnotenia, sebavedomia a prijatia samého seba pre žiakov 1.-2. ročníkov nové!!!
Pre žiakov 2.-4. ročníkov

Jozef Čapek  
Rozprávky o psíčkovi a mačičke - literárny kvíz 
Pre žiakov 2.-3. ročníkov

Mária Ďuríčková – autorka rozprávok a povestí, prekladateľka a scenáristka 
O Guľkovi Bombuľkovi – literárno-súťažný kvíz 
Danka a Janka– literárny kvíz 
 - beseda o živote a tvorbe autorky
- prezentácia, čítanie a ukážka kníh (Nie je škola ako škola, Jasietka, Majka Tárajka, Slncové dievčatko, Zlatá priadka, Vtáčik žltý zobáčik)
Pre žiakov 2.-3. ročníkov

Gabriela Futová - spisovateľka pre deti a žurnalistka
Dokonalá Klára literárny kvíz pre žiakov 2. ročníkov
Lepší otec v hrsti ako kamoš na streche literárny kvíz pre žiakov 3.-4. ročníkov
Psia škola kocúra Červenochvosta literárny kvíz pre žiakov 2.-3. ročníkov
Rozruch v škole na Kavuličovej ulici literárny kvíz pre žiakov 2.-3. ročníkov
Naša mama je bosorka literárny kvíz pre žiakov 3.-4. ročníkov
Nejdem a basta! literárny kvíz pre žiakov 2.-3. ročníkov
- beseda o živote a tvorbe spisovateľky
- prezentácia a čítanie ukážok z kníh
Pre žiakov 2.-4. ročníkov

Ivana Urgelová
Kam zmizol Viktor? – rozprávka z lesa
literárny kvíz pre žiakov 
Pre žiakov 2.ročníkov

Jozef Cíger Hronský
Tri múdre kozliatka ..... myslíte si, že kozy sú hlúpe a nešikovné stvorenia? Naše tri múdre kozliatka Vás presvedčia o opaku. Na ceste hľadania svojho gazdu zažijú množstvo dobrodružstiev a humorných situácií
- literárny kvíz, deti súťažia v družstvách medzi sebou získavajú bodové ohodnotenia a milé ceny
- prezentácia z tvorby autora (Smelý zajko v Afrike, Budkáčik a Dubkáčik, Zlatý dážď)
Pre žiakov 3.-4. ročníkov


Dušan Taragel, Jozef Gertli Danglár
Rozprávky pre neposlušné deti a ich starostlivých rodičov
Zážitkové čítanie na tému ľudské zlozvyky a ako sa stať obľúbený.
Pre žiakov 3.-4. ročníkov

Roman Brat 
Môj anjel sa vie biť 
Náznak šikanovania v školských laviciach. Napriek závažnosti témy je príbeh popretkávaný vtipnými situáciami a vyznieva optimisticky. 
- zážitkové čítanie, v ktorom sú deti zapájané do rôznych individuálnych aktivít
- beseda o knihe
- literárny kvíz
Pre žiakov 4. ročníkov

Kristína Mišovičová 
Decká z mesta sa nevedia biť– literárno-súťažný kvíz 
Decká z mesta sa nevedia biť 2 – literárno-súťažný kvíz nové!!!
 - beseda o živote a tvorbe autora
Pre žiakov 4. ročníkov


PODUJATIA NÁUČNÉHO CHARAKTERU PRE 1. STUPEŇ ZŠ

Informatická príprava
Čo je knižnica a informácia, cesty k jej získavaniu – vyhľadávanie a práca s poznatkami sú nevyhnutnou súčasťou samostatného štúdia, či získania informácii pre chvíle oddychu.
Žiaci sa oboznámia s jednotlivými oddeleniami. Hlavnou časťou je oboznámenie so všetkými službami, ktoré knižnica poskytuje.

Rozprávková cesta do knižnice
Úvodná informačná hodina v knižnici
Pre žiakov 1. ročníkov 

Slávnostný zápis
Slávnostné pasovanie druháčikov za čitateľov knižnice spojené s bibliograficko-informatickou  príprava a exkurziou po knižnici. 
Pre žiakov 2. ročníkov 

Rekordy z ríše zvierat
Tematické podujatie  o zaujímavostiach zo zvieracej ríše spojené s riešením pracovných listov a doplňovačiek
Pre žiakov 3.-4.ročníkov

Severské zvieratá a polárne oblasti = vidieť-poznať-vedieť
Práca s encyklopédiou a individuálne úlohy na danú tému
Pre žiakov 3.-4.ročníkov


MDD – farebný svet detí
Zábavné popoludnie pre deti plné súťaží, doplňovačiek a skúšky fyzických zručností


Divadelné bábkové predstavenie - NevaDivadlo
Vianočná rozprávka alebo Prečo nám Ježiško nosí darčeky? 
-  rozprávka z čias dávnych pradávnych s poriadnym snehom a zimou
Pre žiakov 3.-4.ročníkov
11.12.2026 o 10,00h.

Vianoce prichádzajú
Literárne pásmo o vianočných zvykoch, poverách a tradíciách.
Hudobné a filmové ukážky + tvorivé dielne
Pre žiakov 1.stupňa 


PODUJATIA PRE ŽIAKOV 2. STUPŇA ZŠ


Pavol Dobšinský ..... a jeho zakliata rozprávková krajina . 
Najznámejší slovenský zberateľ a upravovateľ ľudových rozprávok
-  literárny kvíz pre žiakov o knihe Trojruža
- beseda o živote a diele autora
- prezentácia a ukážky z tvorby
Pre žiakov 5. ročníkov

Čítam, čítam, čítame .....
Náučný kvíz ku knižnično-informačnej výchove 
Pre žiakov 5. ročníkov

Ján Uličiansky
Analfabeta Negramotná– literárno-súťažný kvíz 
 - beseda o živote a tvorbe autora
- prezentácia, čítanie a ukážka kníh (Čarovný chlapec, Kocúr na kolieskových korčuliach...)
Pre žiakov 5.-6. ročníkov
	
Svet okolo nás
Učíme sa orientovať vo fonde náučnej literatúry, vyhľadávanie informácií zábavnou formou
Pre žiakov 5.-6. ročníkov

Eva Piatriková 
PREBER SA! – Ako sa o seba postarať
- beseda o športe a zdravom stravovaní
Pre žiakov 5.-9. ročníkov
10.11.2026 o 09,00h.

Divadelné bábkové predstavenie
TRIEDA – divadlo TUŠ
- predstavenie zo školského prostredia na motívy knihy Diany Mašlejovej
Pre žiakov 4.-5. ročníkov
26.10.2026 o 10,00h.

Monitoring v knižnici
Všeobecný súťažný kvíz zameraný na slovenskú a svetovú literatúru, gramatiku, ľudovú slovesnosť, slovenskú a svetovú históriu a geografiu
Pre žiakov 9. ročníkov
Máj 2027

